রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
ঘোড়ার রাউত বীর চারিপানে চায় |
কাননে দেখিল কালু শূকর চরায় ||
দড়বড়ি কাননে কাননে পশু রাখে |
কালী ধলী শ্যামলী ধবলী বলি ডাকে ||
কেশে জটা তৈল বিনু বসন বাকলে |
পক্ষ দেখি অনুব্রত সন্ধান বাঁটুলে ||
সুখেতে আহার করি বস্যা পালে কড়া |
বীর কালু তখন গুলতায় দেই চড়া ||
পক্ষের সন্ধান পায়্যা ছুটিল বাঁটুল |
বাঁটুল ছুটিতে হৈল আগুনের ফুল ||
বাজিল পক্ষের বুকে নিদারুণ শাল |
অবনী পড়িল পক্ষ ভাঙ্গি সেই ডাল ||
অবনী পড়িয়া পক্ষ ডাকে নারায়ণ |
দূরে হৈতে শুনিল ময়নার তপোধন ||
ধাওাধাই ঐমনি আইল সদাগর |
বচন বলিতে পাইল কালুর গোচর ||
পক্ষ হাতে ঐমনি নিলেন তপোধন |
পক্ষের বদনে দিল গঙ্গার জীবন ||
দয়াশীল লাউসেন বলে হায় হায় |
পদ্মহাত বুলাল্য পক্ষের সব গায় ||
মরা পক্ষ প্রাণ পাইল তিনির তপনে |
সাক্ষাত সম্বাদ কালু দেখে বিদ্যমানে ||
বীরে দেখি জিজ্ঞাসা করেন লাউসেনে |
কোন কুল পবিত্র নিবাস কোনখানে ||
কার সুত কিবা নাম দিবে পরিচয় |
তোমার বিক্রম দেখি মনেতে বিস্ময় ||
ময়না নগর চল আমার সংহতি |
পরিণামে পরিবে দক্ষিণা বস্ত্র ধুতি ||
প্রীত মনে অর্ধেক ময়না দিব ক্ষেম |
দুজনে সম্প্রীত হব যেন হীরা হেম ||
কর্ণসেনের পুত্র আমি পাত্রের ভাগিনা |
রাজা দিল বকশিস বসন ভূষা সোনা ||
আইস আমার সঙ্গে চল ময়নায় |
নিবাস করিবে যদি মনে প্রীত পায় ||
এত শুনি বীর কালু কহে সবিনয় |
আশ্রম সদার বংশ শুন মহাশয় ||
বীরসিংহের পুত্র আমি গজসিংহের নাতি |
এ সাত পুরুষ হৈল নিবাস রমতি ||
আমার সংহতি আছে তের ঘর ডোমে |
সাগরের জল কাঁপে যাহার বিক্রমে ||
সভার প্রধান ঘরে লখিয়া ডুমনী |
তার আজ্ঞা পাইলে যাই ময়না অবনী ||
এত শুনি হাসে রাজা কর্পূর সহিত |
দ্বিজ রূপরাম গান অনাদ্যের গীত ||
এত শুনি বসিল দুর্লভ সদাগর |
কর্পূর ধরিল বাজী অন্ডির পাখর ||
কর্পুর বলেন দাদা আমি তোর দাস |
আজ্ঞা পাইলে এখনি অশ্বের কাটি ঘাস ||
আমি জানি বিশেষ অশ্বের পূর্বকথা |
হিমালয় নিবাসী যাহার জন্মদাতা ||
এহার মাএর নাম চলনি খঞ্জনা |
গুণের সাগর ঘোড়া সুথির গমনা ||
জননী সমান বাড়ে পিতা সম চলে |
অনুগত পরম পুরাণে ইহা বলে ||
আমি জানি লাউসেন তুমি ভাগ্যবান |
হস্তিবধ করিলে কেমনে দিলে প্রাণ ||
শুন্ডে ধরি হস্তী যবে ডালিলে গগনে |
আমি তখন লুকাইয়া ময়রা-ভবনে ||
তরাসে কাঁপিল তনু চিকুর চরণ |
তথাপি তোমার শুভ মনে অনুক্ষণ ||
লাউসেন কান্দিয়া কর্পূরে দিল কোল |
মনের বারতা কিছু বলে উতরোল ||
রৌদ্রের কিরণে তোর ছায়া নাহি দেখি |
কদাচিত নিঃশ্বাস নিগমে কাল আঁখি ||
মনুষ্য দেবতা কিবা দড়াইতে নারি |
হেনজন সম্পদ বিপদে আজ্ঞাকারী ||
বিপাক ধর্মের কাজ বিপর্যয় মায়া |
কোনখানে জল রৌদ্র কোনখানে ছায়া ||
.      ******************
.                                                   কাঙুরযাত্রা পালার পরের পৃষ্ঠায় . . .
.                                                                      পাতার উপরে . . .
মিলনসাগর
রূপরামের ধর্ম্মমঙ্গল
কাঙুরযাত্রা পালা
পৃষ্ঠা - ১  ২  ৩  ৪  ৫  ৬  ৭  ৮
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা